Rannamõisa kirik

Rannamõisa kirik asub Harjumaal Harku vallas. Kirik on ehitatud põhiliselt aastatel 1900–1901 arhitekt Arthur von Hoyningen-HueneInfo kiriku seinale paigutatud mälestustahvlil (1869–1936) projekti järgi ja pühitsetud pühakojaks 17. juulil 1905. Kiriku asutaja oli Alexander von Weymarn (1866–1914)Info kiriku seinale paigutatud mälestustahvlil.  

Sisetööd jätkusid 1906–1907, käärkamber lisati 1923–1925. Esialgsed võimalikud asukohad olid ka Hüüru ja Muraste.  

Kuni aastani 1937 allus kirik Keila kogudusele ja kandis Ranna kabeli nime. Iseseisvaks koguduseks saadi konsistooriumi otsusega 1937. aasta septembris.

Kalmistut hakati põldudele rajama 1899. aastal, kui laoti paekivist külgaiad, ja see pühitseti sisse 21. juulil 1902. Kalmistut on laiendatud 1920. aastatel ja XXI sajandi alguses.  

2000. aastal võitis Rannamõisa kirik asutuste kategoorias Harku valla heakorrakonkursi.

Rannamõisa kirik asub Tallinna–Rannamõisa–Kloogaranna tee ääres, Tabasalust paar kilomeetrit Vääna-Jõesuu pool.

Kirikut kasutab EELK Rannamõisa kogudus.

Kiriku juures asub Rannamõisa kalmistu.

Galerii

Viited

 Välislingid 



Kategooria:Harju maakonna kirikud
Kategooria:Harku vald
Kategooria:Eesti Evangeelse Luterliku Kiriku kirikud‎